
„Salariul just” ocupă un loc de prim rang în magisteriul social al Bisericii 
încă din timpurile enciclicei Papei Leon al XIII-lea Rerum novarum din 1891. 
Acest concept prezintă diferite aspecte, fiecare dintre ele îmbrăcând o impor- 
tanță deosebită fie din punct de vedere practic, fie din punct de vedere teoretic. 
Trebuie să amintim că acest argument, retribuţia, este tratat în mod amplu de 
ştiinţele sociale şi, mai ales, de cele economice. 

În doctrina socială, conceptul de salariu just este tratat din diferite puncte 
de vedere, principalele dintre ele fiind: problema salariului minim, salariul ca 
instrument de participare la activităţile întreprinderii, raportul destul de dis- 
cutat dintre salariu şi ocupaţie, legătura dintre salariu şi prețuri, complemen- 
taritatea dintre salariu şi prestările sociale, salariul femeilor şi problema dis- 
criminărilor de gen. Acestea sunt câteva aspecte care ocupă un loc de prim-plan 
în dezbaterea politică a ultimilor o sută de ani şi sunt încă de mare actualitate. 

Rerum novarum introduce mesajul fundamental care stă la baza întregii 
învățături a Bisericii în materie de salariu just. Munca nu poate să fie conside- 
rată ca oricare alt factor productiv, întrucât prezintă două caracteristici funda- 
mentale care o deosebesc de ceilalți: ea este, înainte de toate, personală, pentru 
că forţa „muncă” este inerentă persoanei, apoi ea este necesară, „pentru că 
rodul muncii este necesar omului pentru susținerea vieţii şi aceasta este o da- 
torie sacră impusă de către natură”. 

Un prim aspect fundamental în problematica salariului este acela că sala- 
riul nu poate să ajungă sub un anumit nivel, întrucât trebuie să fie suficient 
pentru a garanta susținerea muncitorului şi a familiei sale. Acest aspect al re- 
tribuţiei, care trebuie să acopere nevoile familiei pentru a nu determina femeile 
să lucreze în afara zidurilor căminului propriu, este o afirmaţie întâlnită în 
aproape toate enciclicele sociale. 

Pius al XI-lea, în Quadragesimo anno, enciclica cea mai organică dintre 
toate enciclicele sociale, specifică: 


1 LEON AL XIII-LEA, Scrisoarea enciclică Rerum novarum, nr. 34. 


44 DIALOG TEOLOGIC 21 (2008) 


În primul rând, muncitorului trebuie să i se dea un salariu just, care să-i ajungă 
pentru susținerea sa şi a familiei sale. Este la fel de drept ca şi restul familiei, fiecare 
după forţele sale, să contribuie la susținerea comună, aşa cum se vede deja în prac- 
tica, mai ales, a familiilor de la ţară și în multe dintre cele ale artizanilor şi ale 
micilor comercianţi; însă nu trebuie să se abuzeze de vârsta copiilor, nici de slăbi- 
ciunea femeii. Mamele să presteze serviciul lor, mai ales în casă şi în jurul casei, 
având grijă de treburile domestice. Faptul că mamele, din cauza insuficienţei sala- 
riului tatălui, sunt constrânse să muncească în afara zidurilor domestice, negli- 
jând astfel obligaţiile şi datoriile lor proprii şi în particular educarea copiilor, este 
un element de dezordine gravă, care trebuie eliminat cu orice preţ. Trebuie făcut 
tot posibilul ca taţii să primească o asemenea remunerare încât să poată satisface 
necesitățile domestice ale întregii familii. Şi dacă, în condiţiile societății noastre 
de astăzi, nu se va putea realiza mereu aceasta, justiția socială cere să se introducă 
imediat schimbările care să-i asigure fiecărui lucrător adult un astfel de salariu. 
Sunt la fel de lăudabili toţi aceia care au încercat diferite modalităţi prin care re- 
munerarea să se facă în conformitate cu greutăţile familiei, care, odată amplificate, 
determină creşterea salarială; şi dacă este cazul, să se satisfacă şi nevoile extraor- 
dinare?. 


Leon al XIII-lea amintea că 


principala datorie a angajatorilor este aceea de a da fiecăruia retribuţia justă. Ho- 
tărârea salariului în conformitate cu dreptatea depinde de mulți factori: în gene- 
ral, deţinătorii de capital şi patronii să se gândească la faptul că legile omeneşti nu 
permit ca nevoiaşii şi nefericiţii să fie oprimaţi pentru binele propriu şi opresc 
exploatarea mizeriei aproapelui. Lipsirea de remuneraţia datorată este o vină atât 
de gravă încât strigă răzbunare la Dumnezeu: „Ascultaţi! Plata pe care nu le-aţi 
plătit-o celor care v-au secerat câmpurile strigă, iar strigătele secerătorilor au 
ajuns la urechile Domnului atotputernic!” (Iac 5,4) Este datoria celor bogaţi să nu 
pună în pericol micile economii ale muncitorului nici prin violență, nici prin fraude, 
nici prin afaceri manifeste sau ascunse; această datorie este cu atât mai sfântă cu 
cât muncitorul este mai lipsit de apărare. Respectarea acestui precept nu va fi oare 
suficientă pentru a diminua asprimea şi pentru a anula cauzele atâtor neînțelegeri?’ 


Pius al XI-lea, tot în enciclica sa socială Quadragesimo anno, face aluzie 
pentru prima dată în mod explicit la problema participării muncitorilor la 
rezultatele întreprinderii. El spune: 


În stabilirea cuantumului salariului trebuie să se ţină cont şi de situaţia întreprin- 
derii şi a titularului ei; întrucât este nedrept a se cere salarii exagerate atunci când 


? Prus AL XI-LEA, Scrisoarea enciclică Quadragesimo anno, nr. 72. 
5 LEON AL XIII-LEA, Scrisoarea enciclică Rerum novarum, nr. 17. 

întreprinderea nu le poate suporta, cauzând ruinarea sa şi, prin urmare, pe aceea 
a muncitorilor. Este la fel de adevărat că, dacă câștigul scăzut pe care îl are o între- 
prindere este datorat indolenţei, inexactităţilor şi nerespectării progresului tehnic 
şi economic, aceasta n-ar constitui un motiv just pentru a diminua salariul mun- 
citorilor. Şi dacă societatea nu are destule intrări ca să asigure un salariu egal mun- 
citorilor, ori pentru că are datorii mari, ori pentru că este constrânsă să-şi vândă 
produsele la un preţ mai mic decât normal, cei care o exploatează sunt pasibili de 
vină gravă; întrucât aceştia privează muncitorii de salariul just, iar aceştia din 
urmă, constrânşi de necesităţi, sunt nevoiţi să se mulțumească cu un salariu infe- 
rior celui normal“. 


Magisteriul Bisericii afirmă şi existența unei posibile relaţii între salariu şi 
ocupaţie, conform căreia salariile prea ridicate pot să provoace un nivel scăzut 
şi insuficient de ocupaţie, cu locuri puţine de muncă pentru şomeri. În acest 
sector, doctrina socială a Bisericii asumă o poziţie care nu este asemănătoare 
cu aceea a celor care susțin că acest raport reciproc între salariu și ocupaţie 
există într-adevăr şi reprezintă o relație importantă a sistemului economic. 

O proporţie dreaptă trebuie să fie asigurată şi între salarii şi preţuri”. Enci- 
clica lui Pius al XI-lea vrea să scoată mai bine în evidenţă ce înseamnă acest 
lucru. Ceea ce contează nu este suma de bani ca atare, ci puterea de cumpărare 
pe care acel salariu o garantează. Această noțiune de „salariu real” reprezintă 
o variabilă fundamentală pentru întregul sistem economic, studiată şi analizată 
în mod amplu de literatura ştiinţifică de specialitate. 

Ioan al XXIII-lea, prin enciclica sa Mater et Magistra, tratează şi diferența 
salarială între diferitele tipuri de prestări de muncă. Salariul trebuie să cores- 
pundă, înainte de toate, contribuţiei pe care muncitorul o are la bugetul între- 
prinderii şi acest lucru dă naștere la diferenţe de salarizare, dar nu trebuie să 
întreacă anumite limite. Nu sunt justificate, susține aceeaşi enciclică, retribuţii 
mari pentru prestări care necesită efort mic, precum şi retribuţii prea mici 
pentru categorii întregi de muncitori harnici şi oneşti. 

Tot loan al XXIII-lea susține şi complementaritatea dintre salariu şi prestă- 
rile sociale, înaintând ideea unui sistem dublu de asigurare: unul referitor la 
sectorul agricol, altul privitor la cel industrial. 

Pentru faptul că venitul agricol pe cap de locuitor este, în general, inferior celui 


din sectorul industrial sau din sectorul de prestări servicii, nu ar fi conform cu 
criteriile dreptăţii sociale şi ale echităţii să se instaureze sisteme de asigurări sociale 


* Prus AL XI-LEA, Scrisoarea enciclică Quadragesimo anno, nr. 73. 
5 Cf. Prus AL XI-LEA, Scrisoarea enciclică Quadragesimo anno, nr. 76. 

sau de siguranță socială, în care tratamentul aplicat forţelor de muncă din agricul- 
tură şi familiilor acestora să fie substanţial inferior celui aplicat sectorului indus- 
trial şi al serviciilor. Considerăm că politica socială trebuie să propună ca trata- 
mentul asigurător al cetăţenilor să nu prezinte diferenţe semnificative, oricare ar fi 
sectorul economic în care lucrează sau din venitul căruia trăiesc’. 


Enciclicele ulterioare, ca, de exemplu, Laborem exercens a Papei loan Paul 
al II-lea, abordează şi teme referitoare la bunăstare. După ce a afirmat că sala- 
riul just reprezintă proba dreptăţii întregului sistem economic, enciclica spe- 
cifică alte prevederi sociale complementare: 


Alături de salariu, aici intră în joc şi diferitele prestări sociale care au ca scop asi- 
gurarea vieții şi sănătăţii muncitorilor şi aceea a familiei lor. Cheltuielile pentru 
sănătate, mai ales în cazul accidentelor de muncă, cer ca muncitorul să aibă acces 
uşor la asistenţă sanitară şi, pe cât posibil, cu costuri minime sau chiar gratuit. Un 
alt sector care priveşte prestările este acela legat de odihnă: înainte de toate, trebuie 
să se stabilească odihna săptămânală, cuprinzând cel puţin duminica, în afară de 
asta, o odihnă mai îndelungată, așa-zisele vacanțe sau concedii, o dată pe an sau 
de mai multe ori pe an cu perioade mai scurte. În cele din urmă, este vorba şi de 
dreptul la pensie şi la asigurări pentru timpul bătrâneţii şi pentru cazuri de acci- 
dente de muncă. În contextul acestor drepturi principale elaborează un întreg sis- 
tem de drepturi speciale care, alături de remunerarea muncii, sunt decisive în re- 
alizarea raporturilor dintre muncitor şi întreprinzător. Printre aceste drepturi să 
se ţină cont şi de acela pentru locuri de muncă și procese productive, care să nu 
prejudicieze sănătatea fizică a muncitorilor şi să nu lezeze integritatea lor morală”. 


Salariul just este rodul legitim al muncii. A refuza sau a nu da salariul la 
momentul potrivit este o gravă nedreptate. Pentru a stabili o remunerare echi- 
tabilă, trebuie ţinut cont fie de nevoile, fie de prestările fiecăruia. 


Munca se remunerează astfel încât să se garanteze mijloace suficiente pentru a 
permite fiecăruia şi familiei sale o viață demnă în plan material, social, cultural şi 
spiritual, corespunzătoare tipului de activitate şi gradului de producţie economică 
a fiecăruia, precum şi condiţiilor întreprinderii şi binelui comun:. 


Nu este suficient acordul părților pentru a mări salariul. 
Atingem acum o problemă de mare importanţă şi care trebuie înțeleasă 
bine pentru a nu cădea într-una dintre cele două extreme. Cuantumul salariului 


S IOAN AL XXIII-LEA, Scrisoarea enciclică Mater et Magistra, nr. 112. 

7 IOAN PAUL AL II-LEA, Scrisoarea enciclică Laborem exercens, nr. 19. 

8 CONCILIUL AL II-LEA DIN VATICAN, Constituţia pastorală Gaudium et spes, nr. 67. 
°? Catehismul Bisericii Catolice, ARCB, Bucureşti 1993, nr. 2434. 

este ştiut că se stabileşte prin liberul consens al părților: astfel, patronul, după 
ce a plătit ceea ce era stabilit, şi-a făcut partea şi, ca atare, nu mai are nici o 
datorie. „Se comite nedreptate numai atunci când ori patronul nu plăteşte sa- 
lariul întreg, ori muncitorul nu realizează munca stabilită în prealabil; şi nu- 
mai pentru a tutela aceste drepturi, şi nu pentru alte motive, i se permite sta- 
tului să intervină”. 

Leon al XIII-lea spunea că muncitorul şi patronul trebuie să realizeze de 
comun acord înțelegerea şi să stabilească expres cuantumul plății; trebuie să 
ţină însă cont mereu şi de un element de dreptate naturală, anterior şi superior 
voinţei libere a părților, astfel încât cuantumul salariului nu trebuie să fie infe- 
rior susținerii muncitorului. „Dacă acesta, constrâns de nevoi sau de frica unei 
situații mai rele, acceptă înţelegeri mai dure, care, fiind impuse de proprietar 
sau întreprinzător, vrând-nevrând trebuie acceptate, este evident că suportă o 
violență împotriva căreia protestează dreptatea”. 

În afară de acestea, societatea şi statul trebuie să asigure niveluri salariale 
adecvate menţinerii muncitorului şi a familiei sale, fiind inclusă o anumită 
posibilitate de a putea economisi, aminteşte Papa Ioan Paul al II-lea. 


Acest lucru cere eforturi susținute pentru a le oferi muncitorilor cunoştinţe şi a 
crea în ei atitudini mereu mai bune, astfel încât munca lor să fie mai calificată şi 
mai productivă; dar cere şi o supraveghere asiduă şi măsuri legislative adecvate 
pentru a opri fenomene ruşinoase de exploatare, mai ales a lucrătorilor mai slabi, 
imigranți sau marginalizaţi. Decisiv în acest sector este rolul sindicatelor, care ne- 
gociază salariile minime şi condiţiile de muncă”. 


O temă importantă care a fost atinsă fugitiv numai în timpurile noastre este 
aceea a salarizării femeilor. În mesajul său de celebrare a Zilei Mondiale a 
Emigranţilor din 1994, Papa Ioan Paul al II-lea aminteşte, într-un context de- 
dicat problemei emigranților, o afirmaţie importantă: „Este urgent să li se ga- 
ranteze şi femeilor un tratament egal, fie în salarizarea lor, fie în condiţiile de 
muncă şi de siguranță”!?. Spre deosebire de enciclicele sociale din trecut, Papa 
Ioan Paul al II-lea introducea o noutate: munca femeilor nu se epuizează numai 
între zidurile căminului familial. 

În Familiaris consortio, loan Paul al II-lea insista asupra faptului că 


10 LEON AL XIII-LEA, Scrisoarea enciclică Rerum novarum, nr. 34. 

1 LEON AL XIII-LEA, Scrisoarea enciclică Rerum novarum, nr. 34. 

12 IOAN PAUL AL II-LEA, Scrisoarea enciclică Centesimus annus, nr. 15. 
B IOAN PAUL AL II-LEA, Mesajul pentru Ziua Emigranților, nr. 4. 

aceeaşi demnitate şi responsabilitatea egală a bărbatului şi a femeii justifică pe 
deplin accesul femeii în posturile publice. Pe de altă parte, adevărata promovare a 
femeii cere şi faptul să-i fie recunoscută ca prioritară misiunea maternă şi famili- 
ală în faţa altor misiuni publice şi profesii pe care ar putea să le exercite. Aceste 
misiuni ale femeii trebuie să se integreze între ele dacă se doreşte ca evoluţia soci- 
ală şi culturală să fie într-adevăr umană!!. 


"1 JOAN PAUL AL II-LEA, Exortaţia apostolică Familiaris consortio, nr. 23. 


